[{"text_idx": "#000000", "text": "Esperantistoj c\u0302iam trovos ion por kolekti"}, {"text_idx": "#000001", "text": "Kolektado de pos\u0302tkartoj, libroj, glumarkoj, revuoj au\u0306 plej diversaj aliaj esperantaj\u0302oj estas s\u0302atata okupo de multaj esperantistoj. La faka asocio de esperantistaj filatelistoj kaj kolektantoj j\u0302us renovigis sian ampleksan retejon. Lige kun tio ni petis Elda Doerfler kaj James Rezende Piton rakonti pri la agado de ELF-AREK."}, {"text_idx": "#000002", "text": "Elda Doerfler estas la prezidanto de ELF/AREK (Esperanto-Ligo Filatelista/Amika Rondo de Esperantaj\u0302-Kolektantoj), faka asocio fondita en 1968 kaj kunlaboranta kun UEA. S\u0302i estas ankau\u0306 la c\u0302efredaktoro de La Verda Lupeo, la asocia bulteno. Elda tre aktivas en Triesta Esperanto-Asocio (Italio), kies bultenon s\u0302i ankau\u0306 redaktas, kun multaj esploroj surbaze de pos\u0302tmarkoj, glumarkoj, bildkartoj."}, {"text_idx": "#000003", "text": "James Rezende Piton estas komputilisto por sciencaj eksperimentoj en Brazilo kaj mastrumas la j\u0302us renovigitan retejon de la asocio. Li havas filatelan kolekton pri Esperanto, kiu partoprenis grandajn ekspoziciojn. Krome li okupig\u0302as pri la esplorado de la plej fruaj pos\u0302tkartoj pri esperantistoj kaj Esperanto."}, {"text_idx": "#000004", "text": "Libera Folio: Kial, lau\u0306 via supozo, esperantistoj tiom s\u0302atas kolektadon?"}, {"text_idx": "#000006", "text": "\u2013 Plie ni pensu pri la j\u0302urnaloj \u2013 ekde la apero de la unua revuo en Esperanto, societoj kaj individuoj strebis por ke ne manku ec\u0302 unu ekzemplero sur iliaj bretoj: j\u0302urnaloj rakontas la tutan historion de la Esperanto-movado. La kolektinda materialo kompreneble estas tre varia, dependas de la unuopulaj interesoj, gustoj au\u0306 preferoj. Ekde mia esperantistig\u0302o en 1973 mi mem emis amasigi c\u0302ion, kio bonodoris je verda stelo."}, {"text_idx": "#000008", "text": "\u2013 Mi, persone, havas aldonan celon pere de antikvaj E-bildkartoj, nome venigi el la pasinteco iom de la vigleco, la etoso kaj la iniciatoj de niaj prauloj, kiel inspiro al la nunaj generacioj. Tiu ric\u0302a historio kaj rememoroj pri antau\u0306uloj, kiel okazas en c\u0302iuj kulturaj komunumoj, distingas nin de la aliaj planlingvoj."}, {"text_idx": "#000011", "text": "\u2013 Mi notis tamen, ke en la plej lastaj jaroj oni ne plu tiom interesig\u0302as pri pos\u0302tkartoj, pos\u0302tmarkoj au\u0306 stampoj. Pos\u0302tkartoj estas malmulte uzataj, kvankam okaze de kongresoj kaj konferencoj ofte estas eldonataj la tiel nomataj \u201cindividuaj\u201d au\u0306 \u201cpersonigitaj\u201d pos\u0302tmarkoj, kiuj, malgrau\u0306 sia duonoficialeco, dau\u0306re altiras la atenton de niaj filatelistoj. Pli kaj pli malaperas la kutimo surglui sur la korespondaj\u0302ojn Esperanto-glumarkojn, pro la manko de paperaj korespondaj\u0302oj. Mi jam nun sentas malg\u0302ojon, pensante kiam UEA decidos ne plu eldoni glumarkojn okaze de UK-oj. Tion c\u0302i mi timas, ankau\u0306 pro la fakto, ke tio senvalorigos mian kolekton \u2013 g\u0302i farig\u0302os nekompleta!"}, {"text_idx": "#000012", "text": "Oficiala pos\u0302ta stampo uzata por klarigi la rifuzon de korespondaj\u0302oj en pos\u0302ta trafiko (pro cenzuro en Germanio, 1939); inter la kialoj, en la kvara linio, legeblas: \u201cLingvo, Planlingvo, Esperanto, Stenografio ktp. ne permesata.\u201d"}, {"text_idx": "#000013", "text": "Kion vi povas diri pri la historio de kolektado inter esperantistoj, kaj pri la historio de via asocio?"}, {"text_idx": "#000015", "text": "\u2013 Fine de la 1800-aj oni komencis eldoni glumarkojn, arte desegnitajn, kies bildoj rilatis c\u0302efe al LLZ au\u0306 al esperantaj eventoj, c\u0302iaspecaj. Tio supozigas, ke Esperantistoj tutcerte multnombre tiujn reklamilojn ac\u0302etis por dissendadi tra la mondo, kaj ankau\u0306 por propra kolekto. Tiel same certe okazis pri la kongresaj insignoj, au\u0306 aliaj broc\u0302etoj kun verda stelo, au\u0306 pingloj por kravato ks., kiuj servis ankau\u0306 por facila interkonebleco. Same tiuj c\u0302i certe estis interesaj kolektindaj\u0302oj, ankau\u0306 c\u0302ar en tiuj foraj tempoj oni farigis artismajn medalojn."}, {"text_idx": "#000017", "text": "Unu el la bildkartoj el granda serio de karikaturoj de tiamaj korifeoj de la movado (1913) \u2013 c\u0302iu el ili estas plena je movadaj kaj kulturaj aludoj. Pli pri ili eblas legi en Vikipedio."}, {"text_idx": "#000018", "text": "Kiuj estis la unuaj konataj kolektantoj en la Esperanto-movado, kaj kion oni g\u0302enerale kolektadis antau\u0306 100 au\u0306 120 jaroj?"}, {"text_idx": "#000020", "text": "\u2013 Pos\u0302tkarto el 1912 montras la hungaran aktivulon Otto A\u0301mon antau\u0306 lia impona kolekto de Esperanto-afis\u0302oj sur muroj. Sed pos\u0302tmarkojn oni kolektadis jam en la lastaj jardekoj de la 19-a jarcento. Tiam glumarkoj kaj pos\u0302tkartoj ekfuroris kiel modo en la komenco de la 20-a, do kiel \u201ckromproduktoj\u201d de la korespondado mem inter esperantistoj, oni kompreneble plej ofte turnis sin al tiuj tri kategorioj, kun prefero al la diversaj specoj de filatelaj\u0302oj, esperantaj au\u0306 ne."}, {"text_idx": "#000021", "text": "Kiam ekaperis la unuaj filatelaj\u0302oj ligitaj al Esperanto?"}, {"text_idx": "#000023", "text": "C\u0302iam pli multe el la agado de la Esperanto-movado trovig\u0302as en la reta mondo, kaj malpliig\u0302as kolekteblaj fizikaj objektoj: pos\u0302tmarkoj, pos\u0302tkartoj, ec\u0302 revuoj kaj libroj. Kion oni kolektos en la estonteco?"}, {"text_idx": "#000025", "text": "\u2013 Sed kolektemuloj c\u0302iam ekzistos: mi parolas pri kolektemuloj-esperantistoj, c\u0302u ne? Jes, se ili ne plu havos modernajn kolektaj\u0302ojn, ili reiros al la pasinteco, kaj serc\u0302ados interrete, en la au\u0306kcioj, la pos\u0302tkartojn de la malnovaj tempoj, la glumarkojn pri UK, la insignojn de la fruaj 1900-aj jaroj, la librojn el flava papero kiuj rakontos pri la historio de ELF-AREK."}, {"text_idx": "#000027", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000028", "text": "Lasta tradicie presita PIV aperos en 2020"}, {"text_idx": "#000029", "text": "Esperantistoj rakontas pri siaj urboj en filmkonkurso de UEA"}, {"text_idx": "#000030", "text": "Mi esperas, ke en 20 jaroj plu ekzistos tiaj asocioj. Sed s\u0302ajnas bedauxrinde nerealista : Esperantujo maljunig\u0302as, kaj la fakaj asocioj sendube suferos pro tio."}, {"text_idx": "#000031", "text": "C\u0302u ni vivas en malsamaj mondoj? La juna movado kreskis multe en la lastaj jaroj. Sed junuloj simple malofte membrigxas en asocioj. Sed kiam ili estos maljunuloj ili partoprenos en asocioj."}, {"text_idx": "#000032", "text": "Mi esperas, ke vi pravas."}, {"text_idx": "#000033", "text": "Esperantujo maljunig\u0302as, sed mi certas, ke g\u0302i rejunig\u0302os. La krizo estas enorma, simila al tiu (al la mankopiistoj!) en la epoko de la apero de la preso. La fervoro, la idealismo kaj la amo en la koro de la juneco en venontaj junularoj ne formortis, kaj reaperos. Asocioj pereos, esperantistaroj ankau\u0306, sed alvenos multaj novaj! Sed ne sinkos c\u0302efe/nur tiuj, kiuj adaptig\u0302os al la nuntempa kaj estonta mondo kaj, precipe, tiuj, kiuj restos memfidaj esperantistoj kaj fidelaj al (la interna ideo de) Esperanto. M. Zlo\u0301v."}, {"text_idx": "#000034", "text": "Oni vidas, ke ili ne scias pri la ekzistado de la projekto \"Esperanto-Pos\u0302tkrucig\u0302o\""}, {"text_idx": "#000035", "text": "Se via \"ili\" rilatas al la intervjuitoj: jes, ni scias kaj g\u0302ojas, ke oni uzas la tradician pos\u0302tan vojon. Sed atentu pri la celoj de E-Ligo Filatelista, kiu ekzistas de pli ol 50 jaroj \u2013 kolektantoj de Esperantaj\u0302oj, ne korespondado."}, {"text_idx": "#000039", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000040", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]